

LĒMUMS

Ādažos, Ādažu novadā

2025. gada 24. aprīlī **Nr.** **158**

**Par Ādažu novada pašvaldības sporta infrastruktūras**

**maksas pakalpojumiem un nomas maksām**

Ādažu novada pašvaldības dome izskatīja jautājumu par jauna pašvaldības sporta infrastruktūras maksas pakalpojumu un nomas maksas cenrāža apstiprinājumu.

Līdz šim pašvaldības sporta objektu maksas pakalpojumus un nomas maksu noteica Ādažu novada pašvaldības 23.02.2022. lēmums Nr. 53 “Par Ādažu novada pašvaldības sporta infrastruktūras maksas pakalpojumu cenām, telpu un laukumu nomas maksām”.

Šobrīd pašvaldības sporta infrastruktūra ir papildināta ar jauniem sporta objektiem. Kā arī atbilstoši Ministru kabineta 20.02.2018. noteikumu Nr. 97 “Publiskas personas mantas iznomāšanas noteikumi” (turpmāk – MK noteikumi Nr.97) 5. punktam, iznomājot nomas objektu sporta funkciju nodrošināšanai, nomas maksa nosakāma atbilstoši pašvaldību domes apstiprinātā nomas pakalpojumu maksas cenrādī noteiktajai nomas maksai. Pakalpojumu maksas cenrāžus pārskata atbilstoši nepieciešamībai un tirgus situācijai, bet ne retāk kā [Publiskas personas finanšu līdzekļu un mantas izšķērdēšanas novēršanas likumā](https://likumi.lv/ta/id/36190-publiskas-personas-finansu-lidzeklu-un-mantas-izskerdesanas-noversanas-likums) noteiktajā nomas maksas pārskatīšanas termiņā.

Saskaņā ar MK noteikumu Nr.97 69. punktu, ja nomas objektu, kas ir nekustamais īpašums, iznomā publiskai personai vai tās iestādei, kapitālsabiedrībai vai privātpersonai publiskas funkcijas vai deleģēta valsts pārvaldes uzdevuma veikšanai, nomas maksu un papildu maksājumus, tai skaitā nomas objekta apdrošināšanas izmaksas, nekustamā īpašuma nodokli vai tā kompensāciju, ja minētos maksājumus veic iznomātājs, kā arī nekustamā īpašuma uzturēšanai nepieciešamo pakalpojumu (piemēram, siltumenerģija, dabasgāzes piegāde, ūdensapgāde un kanalizācijas pakalpojumu nodrošināšana, sadzīves atkritumu izvešana), elektroenerģijas, sakaru pakalpojumu izmaksas un citas nomas līgumā paredzētās izmaksas, nosaka saskaņā ar šīs nodaļas nosacījumiem tā, lai pilnīgi segtu iznomātāja izdevumus, kas saistīti ar iznomājamā objekta pārvaldīšanu iznomāšanas periodā. Iznomājot publiskas personas īpašumā esošu nomas objektu, kas sastāv no būves un zemes vienības, atvasinātai publiskai personai, tās iestādei, kapitālsabiedrībai vai privātpersonai un attiecīgu atvasinātas publiskas personas īpašumā esošu nomas objektu iznomājot publiskai personai, tās iestādei, kapitālsabiedrībai vai privātpersonai, papildu maksājumos iekļauj arī maksu par zemes nomu, kas noteikta atbilstoši Ministru kabineta noteikumiem par publiskas personas zemes nomu.

Pamatojoties uz Ministru kabineta 20.02.2018. noteikumu Nr. 97 “Publiskas personas mantas iznomāšanas noteikumi” 4.1., 5., 6.2.2., 12., 3. nodaļu, Pašvaldību likuma 4. panta pirmās daļas 7.punktu, 10. panta pirmās daļas 21. punktu un 73. panta pirmo un ceturto daļu, Ādažu novada pašvaldības dome

**NOLEMJ:**

1. Noteikt nomas maksu Ādažu novada pašvaldības sporta infrastruktūras telpu un laukumu iznomāšanai publiskai personai, tās iestādei vai kapitālsabiedrībai publiskas funkcijas veikšanai, vai privāto tiesību subjektam (1.pielikums un 2.pielikums).
2. Nepilnas stundas nomas maksas aprēķinu veic proporcionāli vienas stundas cenas daļai, un piemēro pakalpojuma sniegšanas brīdī spēkā esošā pievienotās vērtības nodokļa likmi.
3. Nomas maksu nepiemēro:
   1. pašvaldības vispārizglītojošo iestāžu skolēniem sporta stundās un interešu izglītības nodarbībās;
   2. Ādažu Bērnu un jaunatnes sporta skolas izglītojamajiem treniņu nodarbībās;
   3. personām ar invaliditāti (uzrādot invaliditātes apliecību).
4. Viena persona var iegādāties vienu abonementu vai biļeti ar atlaidi.
5. Noteikt vienreizēju atlaidi peldēšanas abonementiem un peldēšanas biļetēm:
   1. Zinību dienā (1.septembris) – 15 %;
   2. Lieldienās – 10 %;
   3. Ādažu Sporta centra gada jubilejā (15.septembris) – 20 %;
   4. Latvijas Republikas proklamēšanas dienā – 15 %;
   5. Ziemassvētkos un Jaunajā gadā – 10 %;
6. Abonements peldēšanai 12 reizēm derīgs 4 mēnešus, un 6 reizēm - 2 mēnešus no to iegādes brīža. Abonementa lietotāja prombūtnes gadījumā Ādažu Sporta centra administrators var pagarināt abonementu līdz vienam mēnesim, ja nav beidzies derīguma termiņš, un abonementa lietotājs to ir pieprasījis pirms prombūtnes.
7. Abonementiem ir neierobežots apmeklējumu skaits vienu mēnesi no iegādes brīža. Abonements ir derīgs, uzrādot personu apliecinošu dokumentu.
8. Peldbaseina apmeklētājiem piemēro atlaidi 30 % apmērā, uzrādot Ģimenes 3+ karti.
9. Bērni ar invaliditāti un personas ar kustību traucējumiem (pavadoņa vadībā) vienu reizi nedēļā var apmeklēt baseinu bez maksas, uzrādot invaliditātes apliecību un Ādažu novada sociālā dienesta izziņu.
10. Maksu par peldbaseina apmeklējumu vienu reizi nedēļā nepiemēro Ādažu novada administratīvajā teritorijā izmitināto Ukrainas civiliedzīvotāju bērniem, kā arī pilngadību sasniegušai pavadošai personai, kura pavada bērnu līdz 12 gadu vecumam (ieskaitot), kuri izceļojuši no Ukrainas vai kuri nevar atgriezties Ukrainā Krievijas Federācijas izraisītā bruņotā konflikta dēļ šā bruņotā konflikta norises laikā.
11. Pašvaldības administratīvajā teritorijā reģistrētas sabiedriskā labuma sporta organizācijas var pieteikties sporta, aerobikas, cīņu zāles un futbola laukumu bezmaksas lietošanai ne vairāk kā 40 stundas kalendāra gadā, sporta nometņu un bērnu sacensību rīkošanai.
12. Iedzīvotāju grupām, kuras nomātās telpas izmanto sociālās aizsardzības, kultūras, izglītības, zinātnes, sporta vai veselības aprūpes funkciju nodrošināšanai, biedrībām un nodibinājumiem, kura juridiskā adrese reģistrēta pašvaldības administratīvajā teritorijā, un kuru darbība sniedz nozīmīgu labumu sabiedrībai vai tās daļai, it sevišķi, ja tā vērsta uz labdarību, cilvēktiesību un indivīda tiesību aizsardzību, pilsoniskas sabiedrības attīstību, izglītības, zinātnes, kultūras un veselības veicināšanu un slimību profilaksi, sporta atbalstīšanu, vides aizsardzību, palīdzības sniegšanu katastrofu gadījumos un ārkārtas situācijās, sabiedrības, it īpaši trūcīgo un sociāli mazaizsargāto personu grupu sociālās labklājības celšanai, nomas maksai piemēro:
    1. **atlaidi 75%** apmērā (izņemot peldbaseinu), ja tā nodrošina bezmaksas treniņu nodarbības novada iedzīvotājiem;
    2. **atlaidi 50 %** apmērā (izņemot peldbaseinam), ja tā organizē treniņu nodarbības bērniem līdz 18 gadu vecumam (ieskaitot), iekasējot par to dalības maksu;
    3. **atlaidi 30 %** apmērā (izņemot peldbaseinam), ja tā organizē treniņu nodarbības pieaugušajiem, sākot no 19 gadu vecuma., iekasējot par to dalības maksu.
13. Pašvaldības darbinieki:
    1. var izmantot sporta spēļu zāli bez maksas, vienu reizi nedēļā, 90 minūtes, ārpus darba laika, saskaņojot ar Sporta nodaļas vadītāju;
    2. saņem nomas maksas atlaidi 50 % apmērā baseina un aerobikas zāles izmantošanai vienu reizi nedēļā, 60 minūtes, ārpus darba laika, saskaņojot ar Sporta nodaļas vadītāju.
14. Sporta nodaļas vadītājam veikt lēmuma izpildes kontroli attiecībā uz Ādažu infrastruktūras nomas maksām, Sporta nodaļas vadītāja vietniekam sporta jautājums veikt lēmuma izpildes kontroli attiecībā uz Carnikavas infrastruktūras nomas maksām.
15. Lēmums stājas spēkā 2025. gada 1. maijā.
16. Ar lēmuma spēkā stāšanos, spēku zaudē Ādažu novada domes 2022. gada 23. februāra lēmums Nr. 53 „Par Ādažu novada pašvaldības sporta infrastruktūras maksas pakalpojumu cenām, telpu un laukumu nomas maksām”.
17. Nomas līgumiem, kas noslēgti pirms šī lēmuma spēkā stāšanās, līdz līguma termiņa beigām piemēro nomas maksu, kas bija noteikta atbilstoši Ādažu novada domes 2022. gada 23. februāra lēmums Nr. 53 „Par Ādažu novada pašvaldības sporta infrastruktūras maksas pakalpojumu cenām, telpu un laukumu nomas maksām”.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1.pielikums

Ādažu novada pašvaldības domes 2025. gada 24. aprīļa

lēmumam Nr.158

**Ādažu sporta centra peldbaseina nomas maksa**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | Biļešu un abonementu veids | Ilgums  (min.) | Nodarbības cena (EUR), bez PVN | Nodarbības cena (EUR), ar PVN | | Abon. cena 6 reizēm bez PVN (EUR) | Abon. cena 6 reizēm ar PVN (EUR) | | Abon. cena 12 reizēm bez PVN (EUR) | | Abon. cena 12 reizēm ar PVN (EUR) |
| 1. | 1 persona \* | 60 | 5.87 | **7.10** | | 29.34 | **35.50** | | 58.68 | | **71.00** |
| 2. | 1 pensionārs un bērns (līdz 12 g.v. ieskaitot) \* | 60 | 1.77 | **2.15** | |  |  | |  | |  |
| 3. | Skolēni, studenti, bērni \* | 60 | 2.93 | **3.55** | | 14.67 | **17.75** | | 29.34 | | **35.50** |
| 4. | Ģimenes biļete \* (2 pieaugušie + 1 bērns, vai  2 pieaugušie + 2 bērni) | 60 | 9.92 | **12.00** | | 49.59 | **60.00** | | 99.17 | | **120.00** |
| 5. | 1 pieaugušais un 1 bērns \* (līdz 12 gadu vecumam (ieskaitot)) | 60 | 6.61 | **8.00** | | 33.06 | **40.00** | | 66.12 | | **80.00** |
| 6. | Par katru nākamo bērnu (līdz 12 gadu vecumam (ieskaitot)) | 60 | 1.78 | **2.15** | |  |  | |  | |  |
|  | Nomas priekšmets | | |  | | Laiks (min.) |  | Cena, bez PVN  (EUR) | | **Cena, ar PVN**  **(EUR)** | |
| 7. | **Viss baseins (ne vairāk kā 36 personas)** | | | |  | 60 |  | 193.39 | | **234.00** | |
| *nomājot 2 reizēm -* ***atlaide 10 %*** | | | |  |  |  | |  |  | |
| *nomājot 3 reizēm un vairāk -* ***atlaide 15 %*** | | | |  |  | |  | |
| 8. | **Viens celiņš (ne vairāk kā 12 personas)** | | | |  | 60 |  | 64.46 | | **78.00** | |
| *nomājot 2 reizēm -* ***atlaide 10 %*** | | | |  |  |  |  | | |  |
| *nomājot 3 reizēm un vairāk -* ***atlaide 15 %*** | | | |  |  |  |
| 9. | **Viens celiņš bērnu peldētapmācības nodrošināšanai un skolēnu grupām (ne vairāk kā 12 personas)** | | | |  | 60 |  | 32.23 | | **39.00** | |
| *nomājot 2 reizēm -* ***atlaide 10 %*** | | | |  |  |  | |  | |  |
| *nomājot 3 reizēm un vairāk -* ***atlaide 15 %*** | | | |  |  | |  |

\*Uzrādot Ģimenes 3+ karti – tiek piemērota atlaide 30% apmērā

2.pielikums

Ādažu novada pašvaldības domes 2025. gada 24.aprīļa

lēmumam Nr. 158

**Ādažu sporta centra Sporta spēļu zāles, Aerobikas zāles, Cīņu zāles, Šautriņmešanas zāles, Ādažu stadiona Futbola laukuma, Carnikavas stadiona un futbola laukuma, Rožu ielas futbola laukumu nomas maksa**

|  |  |  |  |  |
| --- | --- | --- | --- | --- |
| **N.p.k.** | **Telpas un nosacījumi** | **Ilgums** | **Cena (EUR), bez PVN** | **Cena (EUR), ar PVN** |
| 1 | Ādažu sporta centra Sporta spēļu zāle | 60 min | 33.06 | **40** |
| Ādažu sporta centra Sporta spēļu zāle ½ | 60 min | 16.53 | **20** |
| Ādažu sporta centra Sporta spēļu zāle | Diena (8 stundas) | 132.23 | **160** |
| 2 | Ādažu sporta centra Aerobikas zāle līdz 20 personām | 60 min | 9.09 | **11** |
| 3 | Ādažu sporta centra Cīņas zāle līdz 30 personām | 60 min | 13.22 | **16** |
| 4 | Ādažu sporta centra Šautriņmešanas zāle | 60 min | 3.3 | **4** |
| 5 | Ādažu stadiona dabīgā zāliena futbola laukums | 60 min | 66.12 | **80** |
| ½ Ādažu stadiona dabīgā zāliena futbola laukums | 60 min | 33.06 | **40** |
| Ādažu stadiona dabīgā zāliena futbola laukums | Diena (8 stundas) | 264.46 | **320** |
| 6 | Carnikavas stadiona dabīgā zāliena futbola laukums | 60 min | 90.91 | **110** |
| ½ Carnikavas stadiona dabīgā zāliena futbola laukums | 60 min | 45.45 | **55** |
| Carnikavas stadiona dabīgā zāliena futbola laukums ar ģērbtuvēm | 60 min | 115.70 | **140** |
| ½ Carnikavas stadiona dabīgā zāliena futbola laukums ar ģērbtuvēm | 60 min | 57.85 | **70** |
| Carnikavas stadiona dabīgā zāliena futbola laukums | Diena (8 stundas) | 363.64 | **440** |
|  | Carnikavas stadiona dabīgā zāliena futbola laukums ar ģērbtuvēm | Diena (8 stundas) | 462.81 | **560** |
| 7 | Rožu ielas mākslīgā seguma futbola laukums | 60 min | 66.11 | **80** |
| ½ Rožu ielas mākslīgā seguma futbola laukums | 60 min | 33.06 | **40** |
| Rožu ielas mākslīgā seguma futbola laukums | Diena (8 stundas) | 264.46 | **320** |
| 8 | Stadiona vieglatlētikas skrejceļu un sektoru noma sacensībām ar ģērbtuvēm | 60 min | 115.70 | **140** |
| Stadiona vieglatlētikas skrejceļu un sektoru noma (nometņu organizēšana no 10 – 50 cilvēkiem). | 60 min | 41.32 | **50** |
| Stadiona vieglatlētikas skrejceļu un sektoru noma sporta skolām (10 – 50 cilvēkiem). | 60 min | 41.32 | **50** |